
SC2022- 16939/07.07.2022
                 REFERAT PRIVIND APROBAREA PROIECTULUI DE HOTĂRÂRE
privind darea în administrare a imobilului din Timişoara, str. C. Porumbescu și p-ța N. Bălcescu, nr. 7-8 și nr. 2 - Cinema Victoria, către Centrul de Proiecte al Municipiului Timișoara pentru o perioadă de 5 ani și încheierea contractului de administrare.


Având în vedere cererea înregistrată cu nr. SC2022-13759 /03.06.2022, a Centrului de Proiecte al Municipiului Timișoara prin care solicită atribuirea în administrare a imobilului din Timișoara, str. C. Porumbescu și p-ța N. Bălcescu, nr. 7-8 și nr. 2, Cinema Victoria proprietatea Mun. Timișoara.

Având în vedere HCL 84 din data: 16.03.2021 privind  modificarea Hotararii Consiliului Local al Municipiului Timisoara nr. 270/2020 privind  înfiintarea, organizarea si functionarea Centrului de Proiecte Culturale si Administrare a Mostenirii Capitalei Culturale Europene al Municipiului Timisoara art. 1- " Se infiinteaza Centrul de Proiecte al Municipiului Timisoara, instituție publică cu personalitate juridică, care funcționează sub autoritatea Consiliului Local al Municipiului Timișoara, cu sediul  in Timișoara, strada Vasile Alecsandri, nr.1, județul Timiș"


Conform OUG 57/2019 privind Codul Administrativ art. 108 “Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie: a) date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate;” și art. 300 “(1) Autorităţile administraţiei publice centrale, instituţiile publice şi regiile autonome din subordinea acestora, precum şi instituţiile publice şi regiile autonome din subordinea autorităţilor publice locale au următoarele drepturi şi obligaţii: a) folosirea şi dispunerea de bunul dat în administrare în condiţiile stabilite de lege şi, dacă este cazul, de actul de constituire ”


Imobilul situat în Timişoara, str. C. Porumbescu și p-ța N. Bălcescu, nr. 7-8 și nr. 2, înscris în CF nr.403817-C1-U15 Timișoara, CF vechi 54091, nr.top 11742/1/2; 11742/1/3; 11742/3/2; 11742/4/3; 12172/3/IX, Cinema Victoria - are o suprafață de 886 mp – conform proces- verbal predare primire nr.SC2018-4297/22.02.2018, Anexa 1- Fișă tehnică imobil Cinema Victoria și se află în proprietatea Municipiului Timişoara, administrarea Consliului Local Timișoara și se află în evidența patrimonială a Municipiului Timișoara, cu nr. de inventar 100227.002 și valoarea de inventar  7.054.223,41 lei. 

Terenul aferent imobilului situat în Timişoara, str. C. Porumbescu și p-ța N. Bălcescu, nr. 7-8 și nr. 2 – Cinema Victoria – identificat prin CF nr.403817 Timişoara, nr. Top 11742/1/2; 11742/1/3; 11742/3/2; 11742/4/3; 12172/3/XLV, CF vechi 37563, în suprafață de 886 mp/2796 mp se află în proprietatea proprietatea Municipiului Timişoara, administrarea Consliului Local Timișoara și se află în evidența patrimonială a Municipiului Timișoara, cu nr. de inventar 100227.001 și valoarea de inventar  1.241.286 lei. 
Spațiul din Timișoara, Timișoara, str. C. Porumbescu și p-ța N. Bălcescu, nr. 7-8 și nr. 2 – Cinema Victoria, a fost verificat prin următoarele adrese ale serviciilor de specialitate


- Adresa SC2022-13759/05.07.2022– a Biroului Clădiri Terenuri; 


- Adresa SC2022-13759/07.07.2022– a Compartimentului Fond Funciar;



- Adresa  SC2022-13759/07.07.2022– a Serviciului Juridic;   

Pentru îndeplinirea obiectivelor sale Centrul de Proiecte are și următoarele atribuții: n) asigură programarea și animarea spațiilor din administrarea sa cu programe culturale, educative, de divertisment, etc., diverse și complementare între diferitele spații, cu un standard calitativ ridicat, în regim constant, selecționate și implementate de echipa Centrului; o) facilitează accesul și susține utilizarea spațiilor disponibile aflate în proprietatea Municipiului Timișoara, în scopul desfășurării de activități și evenimente în domenii de interes local de către terți, etc și atribuții funcționale b) face propuneri pentru lucrări de investiții, reparații curente, dotări specifice, pe care le include în bugetul de venituri și cheltuieli propus, iar după aprobarea acestuia asigură condițiile pentru realizarea achizițiilor respective, realizarea lucrărilor și punerea în exploatare a dotărilor, etc


Centrul de Proiecte al Municipiului Timișoara a inițiat un proces de consultanță legat de operaționalizarea rețelei de foste cinematografe, și în urma acestei strategii, aceste spații vor fi gestionate de către o echipă din cadrul unui serviciu de programare și administrare spații.


Prin HCLMT 187/10.05.2022 s-a aprobat extinderea organigramei Centrului de Proiecte și s-a constituit serviciul de programare și administrare spații, care are rolul  de-a administra, programa și operaționaliza fostele cinematografe.

Având în vedere faptul că Centrul de Proiecte al Municipiului Timișoara, este o instituție publică cu personalitate juridică, care funcționează sub autoritatea Consiliului Local al Municipiului Timișoara și cu respectarea prevederilor Codului Administrativ se poate transmite  dreptul de administrare pe o perioadă de 5 ani. 


Considerăm oportună iniţierea unui proiect de hotărâre privind privind darea în administrare a imobilului din Timişoara, str. C. Porumbescu și p-ța N. Bălcescu, nr. 7-8 și nr. 2 - Cinema Victoria, către Centrul de Proiecte al Municipiului Timișoara pentru o perioadă de 5 ani și încheierea contractului de administrare

